Ülo Nurges

Ülo Nurges (sündinud 14. septembril 1939 Noarootsi vallas Läänemaal) on eesti tehnikateadlane. Ülo Nurges on rätsepa poeg. 1957. aastal lõpetas Nurges Haapsalu 1. Keskkooli, 1962 TPI automaatika ja telemehaanika erialal; 1974 Küberneetika Instituudi aspirantuur, tehnikakandidaat (1979, Küberneetika Instituut), väitekiri “Исследовние методов реалзации модели состояния многсвязных линейных динамических систем”. Nurges oli 1963–1969 TPI automaatika kateedri vanemõpetaja, 1974–1980 Küberneetika Instituudi noorem- ja aastast 1980 vanemteadur, ühtlasi 1987–1998 TTÜ automaatjuhtimise ja süsteemanalüüsi õppetooli lektor, aastast 1998 sama õppetooli dotsent. Ülo Nurgese uurimisvaldkond on lineaarsete süsteemide matemaatilised mudelid, nende robustne stabiilsus  ja robustne juhtimine. Ta on Laguerre´i ja Meixneri teisenduste abil tuletanud diskreetaja süsteemi üldistatud olekumudelid. Diskreetaja süsteemide robustse stabiilsuse uurimisel on ta kasutanud nn  süsteemi peegelduskoefitsiente ning formuleerinud Nurges-Schuri robustse stabiilsuse tingimuse (2005): kui lähtesüsteem on stabiilne, siis on stabiilsed ka kõik tema peegeldusvektorite poolt genereeritud süsteemid. Pidevaja süsteemide robustse stabiilsuse uurimiseks on Ülo Nurges defineerinud süsteemi taandatud Routh´i parameetrid ning formuleerinud nende kaudu Nurges-Routh´i robustse stabiilsuse tingimuse (2016): kui lähtesüsteem on stabiilne, siis on stabiilne ka tema taandatud Routh´i parameetrite poolt genereeritud poolsirgete parv. Nimetatud robustse stabiilsuse tingimused võimaldavad lihtsalt genereerida stabiilsete süsteemide parvi suvalise stabiilse lähtesüsteemi ümber, mis omakorda lihtsustab oluliselt robustse regulaatori sünteesi etteantud dünaamilisele objektile. Ülo Nurges on avaldanud üle 100 teadustrükise. Laguerre state equations of multivariable discrete-time systems (kaasautor Ü. Jaaksoo). // Proceedings 8th IFAC World Congress, Oxford, 1982 Модели Мейкснера линейных дискретных систем. // Автоматика и телемеханика (1988) 12 On the robust control via reflection coefficients. // Preprint 14th IFAC World Congress Beijing, P. R. China, G 1–6, 1999 On the robust stability of discrete-time systems (kaasautor E. Rüstern). // Journal of Circuits, Systems and Computers 9 (1999) 1–2 Discrete Kharitonov’s theorem and robust control (kaasautor R. Luus). // Journal of Control and Intelligent Systems 30 (2002) 3 Stability margin via reflection vectors. // Proceedings European Control Conference ECC’03. Cambridge, UK. CD-Rom, 2003 New stability conditions via reflection coefficients of polynomials.//IEEE Transactions on Automatic Control, v.50, No.9 (2005) Robust pole assignement via stable polytopes of reflection vectors. // Proceeding of the Estonian Academy of Sciences. Physics. Mathematics 55 (2006) 2 Robust pole assignment via reflection coefficients of polynomials.//Automatica, vol.42, No. 7 (2006) Reflection coefficients of polynomials and stable polytopes.//IEEE Transactions on Automatic Control, v.54, No.6 (2009) Discussion on “On the generation of random stable polynomials”.//European J. Control, vol.17, No.2 (2011) Fixed-order stabilising controller design by a mixed randomised/deterministic method (kaasautor S. Avanessov).// International Journal of Control, v.88 No.2,(2015) On stable cones of polynomials via reduced Routh parameters (kaasautorid J.Belikov, I. Artemchuk).//Kybernetika, v.52, No.2,(2016) Ülo Nurgese teadusartikkel "New stability conditions via reflection coefficients of polynomials. IEEE Transactions on Automatic Control, 50(9), 1354 - 1360" (2005) tunnistati 2006. aastal TTÜ "Aasta teadusartikli" konkursil tehnika ja tehnoloogia valdkonna parimaks. [1] Ülo Nurgese harrastusteks on sulgpall (kahekordne Eesti meister), mägimatkamine ja filateelia. Eesti teaduse biograafiline leksikon, 3. köide, lk 24. Eesti teaduse biograafiline leksikon, 3. köide Tallinna Polütehniline Instituut 1936–1986. Tallinn, 1986, 327 Eesti TA Küberneetika Instituut 1990. Tallinn, 1990, 44–45 Ülo Nurges Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.